Pietari

Pietari (Санкт-Петербург Sankt-Peterburg) on Venäjän toiseksi suurin kaupunki noin viidellä miljoonalla asukkaallaan. Pietari sijaitsee Suomenlahden pohjukassa, Neva-joen suulla. Kaupunki on aiemmin tunnettu myös nimillä Petrograd (Петроград) ja Leningrad (Ленинград). Pietari on maailman pohjoisin yli miljoonan asukkaan kaupunki. == Tule == === Autolla === Venäjälle pääsee useilta rajanylitysasemilta Suomessa. Venäläisten teiden vaihtelevasta kunnosta johtuen voi olla järkevää matkustaa Suomen puolella lähemmäksi, ja käyttää eteläisiä raja-asemia. Yksityisautoilun lisäännyttyä voimakkaasti viime vuosina on Pietarissa ilmaantunut tarvetta uusien pää- ja moottoriteiden rakentamiseen. Pietarissa on hyvä varautua ruuhkiin, voit katsoa nakarte.rambler.ru sivulla olevia liikenneruuhkia. Lue automatkaan Venäjälle liittyvistä maakohtaisista valmisteluista täältä. === Lentokoneella === Kaupungin keskustasta noin 8 kilometriä etelään sijaitseva Pulkovon lentokenttä palvelee lentomatkustajia. Pulkovo-2 terminaaliin operoi suurin osa ulkomaan lennoista. Pulkovo-1 palvelee Venäjän sisäistä liikennettä. === Laivalla === Helsingistä pääsee Pietariin St. Peter Linen [1] laivalla ja sekä suomalaiset että muunmaalaiset laivaturistit saavat oleskella Pietarissa ilman viisumia 72 tunnin ajan. Laiva kulkee kolme kertaa viikossa. St Peter Line kuljettaa Pietarin satamasta pikkubusseilla keskustaan Iisakin aukiolle ja takaisin, kannattaa tarkistaa aikataulut ja paikat netistä [2] tai laivan infosta. Shuttle-bussilippu tarvitaan myös jolla pääsee kaupunkiin satamasta (annetaan infosta), takaisin matkalla ei tarvita pikkubusseissa lippua. Laivayhtiöltä saa arrival ja departure kortit, josta menomatkalla toinen korteista (arrival) luovutetaan passin tarkastuksen yhteydessä ja jäljelle jäänyt departure kortti palautetaan passintarkastuksessa takaisin laivaan tultaessa. Boarding card pitää myös säilyttää. Pietarissa ostetut alkoholijuomat jätetään laivan ns. pullonarikkaan matkan ajaksi ja annetaan takaisin kun laiva saapuu Helsinkiin. === Junalla === Suomesta helpoiten Pietariin pääsee junalla [3] tai linja-autolla. Allegro-junat reitillä Helsinki-Pietari liikennöivät neljä kertaa päivässä. Lisäksi kerran päivässä liikennöi Moskovaan Pietarin kautta kulkeva linja. === Bussilla === Edullisin keino päästä Pietariin Helsingistä on venäläisen bussiyhtiön auto. Lähdöt päivittäin kello: 11.00 ja 20.00. Tennispalatsin läheisyydestä hintaan n. 10 - 30 euroa per suunta per henki. Liput ostetaan kuljettajalta, paikkoja voi varata etukäteen jos puhuu venäjää ja tietää bussiyhtiön puhelinnumeron. Myös suomalaiset bussiyritykset (Savonlinja, Saimaan liikenne) liikennöivät Pietariin. Liput ovat normaalistikin kohtuuhintaisia, ja lisäksi niistä saa suomalaisen käytännön mukaiset alennukset (opiskelija, eläkeläinen ym.) asianmukaisilla alennuskorteilla. Lisätietoja Matkahuollon [4] sivuilta. Virolainen Lux Express [5] on aloittanut liikennöinnin kesäkuun 2014 alusta välillä Helsinki - Pietari. Matka maksaa noin 25 - 32 euroa yhteen suuntaan. Heillä on usein noin 50 % tarjouksia. Bussit kulkevat kolme kertaa päivässä molempiin suuntiin. Busseissa on jokaisessa istuimessa pieni videoruutu, josta voi seurata elokuvia tai surffata rajoitetusti Internetissä. Bussissa on wc ja ilmainen kahvi/kaakao-automaatti. === Opiskelijan tapa === Imatran kaupungin keskustasta on Svetogorskin linja-autoasemalle alle viiden kilometrin matka. Paikkakunnalla onkin varsin suosittua vaihto-opiskelijoilla ja terassituristeilla ylittää raja polkupyörällä. Linja-autoja Viipuriin menee päivässä reilut puolenkymmentä, puolenpäivän ja neljän välissä eniten autoja. Älä jätä liian iltaan! Viipurista jatkokyytejä on runsaasti niin junalla, linja-autolla kuin "taksillakin", jotka tulevat houkuttelemaan linja-autolaiturille ennen auton lähtöä. Juna-asema auki 24h. Pyörän voi jättää pientä maksua vastaan hotellin vartioituun parkkiin tai suurella jännityksellä paksuun koivuun sidottuna. Talvisaikaan varsin yleistä on kävellä Suomen raja-asemalle ja kysellä kyytiä ohi kulkevilta autoilta. Kyydin saa varsin nopeasti. Helsingistä on myös suhteellisen helppo liftata Pietariin. == Liiku == === Metrolla === Pietarissa sijaitsee Venäjän toiseksi laajin metroverkko [6] ja se onkin mukavin ja helpoin tapa liikkua ympäri Pietaria. Kuitenkin on huomattava, että moniin muihin suurkaupunkeihin verrattuna kahden viereisen aseman väli on keskustassakin pitkä, ja ydinkeskustassakin on paikkoja joihin lähimmältä metropysäkiltä on puolen tunnin kävelymatka. Iltapäiväruuhkan aikaan (17-19) jotkut metroasemat (esim. Vasileostrovskaja) ovat todella ruuhkaisia, ja itse metroasemalle jonottaminen voi viedä puolisen tuntia. Myöhään iltaisin metrot ovat miellyttävän väljiä. Metro toimii polettijärjestelmällä ja poletteja (zheton) voi ostaa metroasemilta 55 ruplan hintaan. Aika- tai matkarajoitusta yhdelle poletille ei ole. Kannattaa ostaa poletteja kerralla hiukan suurempi määrä, sillä takuuvarmasti ne loppuvat, kun kassoille on sadan metrin jonot. Useilla asemilla on automaatteja, joista saa ostettua poletteja. Voit jopa tehdä bisnestä, kun kiireinen venäläinen haluaa ostaa yhden juuri ostamistasi poleteista hiukan kalliimmalla välttääkseen jonot. Pietarin metron on sanottu olevan maailman syvin metro, mikä johtuu maaperän soisesta laadusta ja siitä johtuvista teknisistä ongelmista metron rakentamisessa. Erityisesti punaisen linjan metroasemat Ploshad Vosstanyalta Avtovolle ovat näkemisen arvoisia. Nämä asemat ovat Pietarin metron vanhimmat metroasemat. Vaikka punaisen linjan metroasemat ovat kuvauksellisia, valokuvaaminen on metrossa rajoitettu metron käyttäjän säännössä (Правила пользования пункт 9.17.), joka tarkoittaa sitä, että kuvaaminen on kaikilta osin sallittua jos ei käytä salamaa, eli salaman käyttö on kielletty (kun taas ennen 2010 oli kielletty kokonaan kuvaaminen). Metrolla matkustettaessa on huomattava, että eri linjoilla on samalla kohtaa usein eri nimiset asemat. Jos vaihdat siis linjaa vihreän linjan Gostinyj Dvor -asemalla, oletkin sinisen linjan Nevskij Prospekt -asemalla. Kaksi risteysasemaa jotka ovat samannimisiä molemmilla risteävillä linjoilla ovat Tehnologitsheskij Institut ja Ploshad Aleksandra Nevskogo. Tammikuusta 2009 alkaen Pietarissa on myös yksi kolmen linjan risteysasema: Sennaja Plostshad (linja 3)-Spasskaja (linja 4)-Sadovaja (linja 5). Metrokartta: [7]. Viidennen linjan avaamisen jälkeen myös muiden linjojen reiteissä on pieniä muutoksia; siksi vanhoihin metron reittikarttoihin ei voi täysin luottaa. (Oheinen kartta on ajan tasalla.) Metroasemilla on näkyvillä voimassaolevat kartat. === Bussilla ja johdinautolla === Kaupungissa on myös kattava bussi- ja johdinautoverkko. [8] Reittikarttoja löytyy kirjakaupoista ja kioskeista. Lippu maksetaan joko kuljettajalle tai useimmiten busseissa kiertävälle lipunmyyjälle. Hinta on näkyvillä busseissa ja se vaihtelee linjan mukaan, useimmiten kuitenkin 18 tai 32 ruplaa. Vuorovälit voivat olla hyvin vaihtelevat. Ruuhka-aikoina bussit voivat olla hyvin täynnä, eikä mukaan pyrkiessä kannata olla mitään särkyvää. Isomman seurueen voi olla myös vaikea silloin mahtua samaan bussiin. Bussilla, raitiovaunulla ja johdinautolla matkustaessasi säilytä lippu poistumiseen saakka, koska liput saatetaan tarkastaa matkan aikana. Liputta matkustamisesta sakotetaan. === Reittitaksilla === Reittitakseissa eli marshrutkissa matka maksetaan kuljettajalle. Jos taksi on täynnä, ja olet kaukana kuskista, maksun matkasta voi antaa edessäolevalle ja sanoa(tai näyttää sormilla), kuinka monesta matkustajasta maksu on. Linjataksit pysähtyvät ainoastaan päätepysäkeillä tai matkustajien tullessa kyytiin tai poistuessa. Kyytiin pääsee melkein mistä tahansa reittilinjan varrelta nostamalla käden eteen. Jos haluat linjataksin pysähtyvän poistuaksesi, viimeistään "Stop"-sana saa taksin pysähtymään. === Raitiovaunulla === Raitiovaunut on viime aikoina tehokkaasti häädetty Pietarin keskustasta. Eivät ne toisaalta päässeet etenemään ruuhkissa, sillä erillisiä raitiovaunukaistoja oli melko vähän. Kun kysyntä olisi ruuhka-aikana suurimmillaan, eivät vaunut päässeet etenemään, joten ne olivat lähes aina tyhjiä. Lähiöissä raitiovaunuja kuitenkin kulkee edelleen ja onpa kaupungin omasta raitiovaunutehtaasta putkahdellut kaduille muutamia matalalattiaisiakin vaunuja. Pietarissa oli vielä neuvostovallan lopussa maailman suurin raitiotiejärjestelmä, mutta silloin juhlituista 64 linjasta on tänä päivänä olemassa enää 38 kpl. [9] === Elektritskalla === Elektritska on venäläinen vastine lähijunalle. Pietarista pääsee lähijunilla mm. Viipuriin, Terijoelle, Velikij Novgorodiin ja Moskovaan. Lisäksi elektritskat ovat liftauksen jälkeen halvin vaihtoehto matkatessa katselemaan lähialueen palatseja. Säilytä lippu, koska sitä tarvitaan joillakin asemilla jotta pääsee ulos asemalta. Pietarin pääasemilla ja metron vaihtoasemilla on portit joiden lukijaan lippu syötetään tai näytetään portinvartijalle ulospääsemiseksi. Pietarissa on viisi toiminnassa olevaa rautatieasemaa: Moskovan asema, metro Plostshad Vosstanija. Lähijunat Moskovan radan varteen, Kirishin ja Volhovin suuntiin Laatokan asema, metro Ladozhskaja. Osa lähijunista Volhovin ja Kirishin suuntiin Vitebskin asema, metro Pushkinskaja. Lähijunat suoraan etelään (mm. Pushkin, Pavlovsk, Oredezh) Baltian asema, metro Baltijskaja. Lähijunat etelään Hatsinaan, Lugaan ja Pihkovaan, länteen Pietarhoviin, Oranienbaumiin (Lomonosov) ja Ivangorodiin Viron rajalle Suomen asema, metro Plostshad Lenina. Lähijunat Terijoelle, Viipuriin, Siestarjoelle (Sestroretsk), Nevan yläjuoksulle Laatokan rantaan (Ladozhskie Ozero, Petrokrepost ja Nevskaja Dubrovka) sekä Käkisalmen suuntaan. Lisäksi on yksi vanha asema, joka edelleen esiintyy joissakin matkaoppaissa: Varsovan asema on jäänyt pois käytöstä jo melkein 10 vuotta sitten, eikä sieltä lähde enää junia. Rakennus toimii kauppakeskuksena ja sen yhteydessä on myös rautatiemuseo. Aikatauluja [10] voi katsella internetistä tai asemien seiniltä. Aikataulut vaihtuvat touko-kesäkuun vaihteessa ja lokakuun lopussa, jolloin asemilta saattaa hetken löytää pieniä aikatauluvihkoja. == Näe == Pietari itsessään on jo nähtävyys ja Pietarin historiallinen keskusta on UNESCOn maailmanperintökohteiden luettelossa. Sinänsä näkemisen arvoisia ovat myös Pietarin lähiöt, jotka ovat rakennettu neuvostoajalla. === Keskeisiä nähtävyyksiä === Talvipalatsi, Eremitaasi, Dvorzovaja nabereznaja 34, ☎ 2194551, 3113465. Avoinna 11-18, suljettu ma. [metro Nevsky Prospect] Entiseen tsaarien palatsiin on nykyään sijoittunut maailmankuulu Russian State Hermitage -museo. Opiskelijakortilla ilmainen sisäänpääsy! Eremitaasi on yksi maailman merkittävimpiä taidemuseoita. Se on Venäjän suurin taidemuseo ja sisältää näytteillä olevia esineitä yli kolme miljoonaa kappaletta. Eremitaasin katsotaan olevan perustettu vuonna 1764. Yleisölle Eremitaasi avattiin kuitenkin vasta vuonna 1863. Tällä hetkellä Eremitaasi käsittää viisi rakennusta. Talvipalatsin, Pienen Eremitaasin, Vanhan Eremitaasin, Uuden Eremitaasin ja Eremitaasin teatterin. Näyttelyitä on lisäksi myös Menshikovin palatsissa. Eremitaasin kokoa kuvaa hyvin seuraava: Katsoaksesi kaikkia näyttelyesineitä yhden minuutin, sinun täytyisi kävellä 22 kilometriä ja viettää aikaa Eremitaasissa 14 vuotta 8 tuntia päivässä ja 5 päivää viikossa. === Kirkot === Liki poikkeuksetta Venäjän kirkot ovat ortodoksisia kirkkoja. Venäjän Ortodoksisissa kirkoissa, jotka ovat yhä käytössä on naisten peitettävä päänsä huivilla tai muulla päähineellä. Osa kirkoista perii pääsymaksua ja erityisesti Pietarissa museoiduissa kirkoissa (Iiisakinkirkko ja "kirkko veren päällä")pääsymaksu on varsin korkea. Pyhien Pietarin ja Paavalin kirkko (Pietari-Paavalin linnoituksessa). Useat tsaarit on haudattu tänne.[metro Gorkovskaya] 1 Iisakin kirkko, 1 Isaakievskaya ploshchad, ☎ 3159732. 11-19, suljettu ke. Erillisellä lipulla pääsee ihastelemaan Pietaria ylhäältä. Ehkäpä kaupungin hienoin panoraamanäkymä.[metro Nevsky Prospekt, Sadovaya] 2 Pyhän Nikolain katedraali. Kirkko veren päällä, 2a Nab. Kanala Griboedova, ☎ 3151636. Avoinna 11-19, suljettu ke. [metro Nevsky Prospekt] 3 Kazanin jumalanäidin kirkko. Toiminnassa oleva kaupungin pääkirkko.[metro Nevsky Prospekt] 4 Aleksanteri Nevskin lavra. Luostari.[metro Ploshid Aleksander Nevskogo] Pyhän kolminaisuuden katedraali. Izmailovin rykmentin kotikirkko.[metro Technologitsesky institut] Smolnan katedraali. [metro Tshernysevskaya] === Linnakkeet ja palatsit === 5 Pietari-Paavalin linnoitus, ☎ 2384540, 2384511. Avoinna 10-18, suljettu ke. Käy ihmettelemässä myös keväisiä auringonpalvojia linnoituksen juurella rannalla huhti-toukokuussa tai kokeile itse.Kevätaurinko ja lämmin kivimuuri antavat lämpimän lupauksen tulevasta kesästä.[metro Gorkovskaya] 6 Jusupovin palatsi. 7 Menšikovin palatsi, Universitetskaya naberezhnaya 15, ☎ 3231112. Avoinna 10-17, suljettu ma. [metro Vasileostrovskaya] Pietari 1. talo, Petrovskaya naberezhnaya 6, ☎ 2324576. Avoinna 10-17, suljettu ma ja ti. [metro Gorkovskaya] Yelaginin palatsi, Yelagin ostrov 1, ☎ 4301131. Avoinna 10-18, suljettu ma ja ti. [metro Petrogradskaya ja Chornaya rechka] Insinöörilinna, Mikaelin linna, Sadovaya ulitsa 2, ☎ 2104173. Avoinna 10-17, suljettu ti. [metro Nevsky Prospect ja Gostiny Dvor] Marmoripalatsi, Millionnaya ulitsa 5/1, ☎ 2104173. Avoinna 10-17, suljettu ti. [metro Nevsky Prospect ja Gostiny Dvor] Pietari Suuren kesäpalatsi, Letny sad, Kesäpuisto, ☎ 3140374, 3140456. Avoinna 11-19, suljettu ti. [metro Nevsky Prospect ja Gostiny Dvor] Stroganovin palatsi, 17 Nevsky prospekt, ☎ 2191608. Avoinna 10-17, suljettu ti. [metro Nevsky prospekt] === Museot === Kunstkamera, Pietari Suuren antropologian ja etnografian museo, Universitetskaja naberezhnaja 3, Avoinna 11-17, Suljettu maanantaisin ja joka kuukauden viimeinen tiistai. Puh. 3281412, 3280118 Lähin metroasema Vasileostrovskaja. Venäläisen vodkan museo, [11] Venäläisen taiteen museo, [12], 4 Inzenernaja ulitsa. Avoinna 10-17 suljettu tiistaisin. Puh. 3143448 Lähin metroasema Nevski Prospekt. Venäläistä taidetta ikoneista Neuvostoajalle. Dostojevskin kotimuseo [13] Lomonosovin museo, Universitetskaja naberezhnaja 3, Avoinna 11-17 Suljettu maanantaisin. Puh. 3281011 Lähin metroasema Vasileostrovskaja Mendelejevin museo, Mendelejevskaja linija 2, Avoinna 11-16 Suljettu lauantaisin ja sunnuntaisin. Puh. 3289744 Lähin metroasema Vasileostrovskaja Eläintieteellinen museo, Universitetskaja naberezhnaja 1, Avoinna 11-18 suljettu perjantaisin. Puh. 3280112 Lähin metroasema Vasileostrovskaja Merisotahistoriallinen museo Narodovolets D-2 Sukellusvene museo Tykistömuseo, Alexandrovsky Park 7. Avoinna 11-17 suljettu maanantaisin ja tiistaisin. Puh. 2384704, 2320296 Lähin metroasema Gorkovskaja. Venäjän poliittisen historian museo, Kuibysheva ulitsa 2/4. Avoinna 10-18 suljettu torstaisin. Puh. 2337052 Lähin metroasema Gorkovskaya. Kirovin museo, Kamennoostrovsky Prospekt 26/28, Avoinna 11-17 suljettu keskiviikkoisin. Puh. 3460289, 3460217. Lähimmät metroasemat Petrogradskaja ja Gorkovskaja. Pushkinin kotimuseo, Nabereshnaja Reki Moiki 12. Avoinna 11-17 suljettu tiistaisin. Puh. 3113531, 3113801. Lähin metroasema Nevsky Prospekt. Etnografinen museo, 4/1 Inzhenernaja ulitsa. Avoinna 10-17 suljettu maanantaisin. Puh. 2104421. Lähin metroasema Nevski Prospekt. Jelizarovin kotimuseo, Ulitsa Lenina 52/9 as 24. Avoinna 10-18 suljettu keskiviikkoisin ja sunnuntaisin. Puh. 2353778. Lähimmät metroasemat Tshkalovskaja ja Petrogradskaja. Komarovin kasvitieteellinen museo ja kasvitieteellinen puutarha, Ulitsa Professora Popova 2. Avoinna 11-17 keskiviikkoisin, lauantaisin ja sunnuntaisin. Puh. 3463639. Lähin metroasema Petrogradskaja. Popovin museo, Ulitsa Professora Popova 5. Avoinna 11-17 suljettu lauantaisin ja sunnuntaisin. Puh. 2345900. Lähin metroasema Petrogradskaja. Chaliapinin kotimuseo ja Venäläisen oopperan museo, Ulitsa Graftio 2b. Avoinna 11-18 suljettu maanantaisin ja tiistaisin. Puh. 2341056. Lähin metroasema Petrogradskaja. Pietarin lehtipainon historian museo, 2/2 Nab. Reki Moiki. Avoinna 11-18 suljettu keskiviikkoisin. Puh. 3120977, Lähin metroasema Nevski Prospekt. Zoshenkon kotimuseo, 4/2 Malaja Konjushennaja Ul. Avoinna 11-18 suljettu maanantaisin. Puh. 3117819. Lähin metroasema Nevskij Prospekt. Pietarin piirityksen museo, 9 Soljanoj pereulok. Avoinna 10-16 suljettu keskiviikkoisin. Puh. 2757115. Lähin metroasema Tshernyshevskaja. Stieglizin kasi ja taideteollinen museo, 13 Soljanoj pereulok. Avoinna 11-17 suljettu maanantaisin ja sunnuntaisin. Puh. 2733258. Lähin metroasema Tshernyshevskaja. Hygienian museo, 25 Italjanskaja ulitsa, ☎ 2108508. Avoinna 10-18, suljettu viikonloppuisin. [metro Gostinij dvor] Sheremetevin palatsi, kuuluu osaksi Teatteri ja musiikkitaiteiden museoa, 34 naberezhnaja reki Fontanki, ☎ 2724441. Avoinna 12-18, suljettu maanantaisin ja tiistaisin. [metro Gostinij dvor] Anna Ahmatovan kotimuseo, 34 naberezhnaka reki Fontanki, ☎ 2722211. Avoinna 10.30-17.30, suljettu ma. [metro Gostiny dvor] Nekrasovin kotimuseo, 36 Liteiny Prospekt, ☎ 2720165. Avoinna 11-17, suljettu ti. [metro Tshernyshevskaja, Mayakovskaya] Oktjabrskaja rautatiemuseo, 62 Liteiny Prospekt, ☎ 2724477. Avoinna 11-17, suljettu viikonloppuisin. [metro Majakovskaja] Poliittisen poliisin historian museo, 6/2 Admiralteisky prospekt, ☎ 3122742. Avoinna 11-17.30, suljettu la ja su. [metro Nevskij Prospekt] Uskonnon historian museo, 14/5 ulitsa Potshtamtskaja, ☎ 3145838. Avoinna 11-18, suljettu ke. [metro Nevskij Prospekt] Erarta Nykytaiteen museo. Neuvostoliittolaisten kolikkopelien museo, Konyushennaya sq., 2b("Kirkko veren päällä" vasemalla puolella kanavaa nevskiltä tullessa). Avoinna 11-20, ma-su. [14] Sisäänpääsymaksulla saa kasan neuvostoajan kopeekoita. Tiloista löytyy myös kahvila ja ilmaiset pingispöydät. === Muut === Kesäpuutarha, Letny sad. Avoinna 10-21. Lähimmät metroasemat Nevsky Prospect ja Gostiny Dvor. (huom! avaa ovensa vasta kesällä 2012, kunnostustyöt meneillään) Piskarevin hautausmaa Mariinski-teatteri Marskenttä Keskellä ikuinen muistotuli. Amiraliteetti Risteilijä Aurora [15], Petrovskaja naberezhnaja. Avoinna 10-16 suljettu maanantaisin ja perjantaisin. Puh. 2308440, 2326370.Lähin metroasema Gorkovskaja. Vaskiratsastaja Kesäisin patsaan lähettyvillä saapastelee tsaarinaikaisiin vaatteisiin pukeutunut pariskunta, joka mielellään tulee samaan (maksulliseen) kuvaan turistin kanssa. Kuvien ottaminen heistä on siis maksullista, jos he sattuvat huomaamaan. Hääpari tulevat myös kuvauttamaan itsensä Vaskiratsastajan edessä. Nevan sillat, Kesäisin sillat avautuvat yöksi päästääkseen laivaliikenteen jatkamaan ohi kaupungin Nevaa pitkin Laatokalle. Sillat avoinna noin 01-05. Siltojen ollessa auki uusi kehätie on ainoa keino päästä joen toiselle puolelle. Tämä kannattaa huomioida ravintolaa tai yökerhoa valittaessa. Pietarin eläintarha, Alexandrovsky Park 1, Avoinna päivittäin 10-19. Puh. 2324828, 2328260. Lähin metroasema Gorkovskaja. == Tee == Pushkinskaja 10, Ligovski Prospekt 53, sisäpiha. Kaapelitehtaaseen verrattava nykytaiteen keskus tai ainakin jotain sinnepäin. Talossa on monia gallerioita. Sauna eli banja Pietarista löytyy kymmeniä yleisiä saunoja joita löytyy jokaisesta kaupunginosasta. On eliittisaunoja ja tavallisia kansansaunoja. Joitain saunoja voi vuokrata kaveriporukalla muutamaksi tunniksi mutta todellisen kontaktin venäläiseen saunakulttuuriin saa yleisessä saunassa. Perinteinen kansansauna löytyy Lomonosovskajan metroaseman läheltä, osoite Novoselov ulitsa 52, (ул. новоселов 52). Punainen tiilirakennus jonka seinässä lukee баня. Hinta 120 r. Omat muoviläpökkäät mukaan! === Tapahtumat === Voiton päivä 9.5. juhlitaan Toisen maailmansodan päättymisen muistoksi Voiton päivää, jolloin Nevski Prospekt suljetaan liikenteeltä paraatia varten. Pietarin perustamispäivän juhla Virallinen päivä on 27.5, mutta itse juhlinta tapahtuu päivämäärää seuraavana lauantaina. Parhaimmat hulinat löytää Nevskij prospektilta, joka on suljettu päivän ajaksi autoilta ja kadulla järjestetään näytöksiä ja konsertteja. Uusi vuosi 31.12. kannattaa varata paikkansa ravintolasta hyvissä ajoin, sillä kaikki venäläiset juhlivat vuoden vaihtumista. Hyvällä onnella saattaa saada kutsun venäläisten ystävien kotijuhliin, joissa pöytä notkuu. Stereoleto musiikkifestivaali 12,13.7(2014) Vuotuinen musiikkitapahtuma Jelagin saarella. Lippuja voi ostaa teatterikioskeista tai suoraan porteilta. Omien juomien ja ruokien tuonti on jyrkästi kiellettyä. Lähimaasto tarjoaa runsaasti mahdollisuuksia nesteiden kätkemiseen. Ainoastaan kahden päivän lipulla saa poistua alueelta. == Osta == Lenta, Suuri kauppaketju jossa hyvä valikoima päivittäistavaroita sekä erikoistavaroita vaihtelevasti myymälän valikoiman mukaan. Myymälät sijaitsevat lähiöissä joten oma auto (jo ostosten määränkin vuoksi) suositeltavaa. Lenta -ketjun kanta-asiakaskortin voi ostaa kassalta, alennus tuotteista riippuen 0-5% hinnasta. Karusel, toinen suuri kauppaketju, jossa samat ominaisuudet kuin Lentassa. Suomea lähin Karusel sijaitsee Viipurissa. Gostinnyj dvor, Nevskij Prospekt (Kauppiaspalatsi). Kilometreittäin kauppakäytäviä. Sijainnin vuoksi hintataso korkea. Apraksin dvor, Sadovaja Ulitsa. Apraksinilla kannattaa varoa taskuvarkaita, etenkin paikalliset varoittelevat tästä asiasta. Sennaja ploshad Sennaja Plostshadilla eli Heinätorilla on kaksi suurehko nykyaikaista kauppakeskusta, Pik ja Sennaja. Metroasemat Sadovaja, Spasskaja ja Sennaja Plostshad. Toinen kauppakeskuksista näkyy hyvin aukiolle, toisen sisäänkäynti on hieman piilossa. Vladimirskij Passazh Metroasemien Vladimirskaja/Dostojevskaja vieressä oleva uusi kauppakeskus. Avoinna alkaen klo 11. Pohjakerroksessa monipuolinen ruokakauppa. Dom Knigi Kirjatalo. [16] Nevski Prospektilla on kaksi Dom Knigi-kirjakauppaa. Vanhempi on Kazanin tuomiokirkkoa vastapäätä ja sen toisen kerroksen kahvilasta on upeat näkyvät Kazanin tuomiokirkolle. Uudempi ja suurempi on Sadovaja-kadun eteläpuolella. Molempia lähin metroasema Gostinyj Dvor/Nevskij Prospekt. Täältä löydät kaikki tarvitsemasi venäjänkieliset kirjat ja suuren valikoiman englanninkielisiä kirjoja ja karttoja. Knizhnaja Jarmarka Kirjatori. [17] Lähin metro Jelizarovskaja. Kirjatorilla on valtava valikoima venäläisiä kirjoja, CD- ja DVD-levyjä sekä muutakin lahjatavaraa. Hinnat ovat usein keskustaa edullisemmat. Prospekt Obuhovskoi Oborony 105. Lomonosovin posliinitehtaan myymälä Metro Lomonosovskaja. Tehtaanmyymälässä edullisemmat hinnat kuin keskustan liikkeissä. Kuznetshnyj Rynok, kauppahallin kätevästi metroasemien Vladimirskaja/Dostojevskaja -kupeessa. Kailas. Hyvä levykauppa niin venäläisen kuin länsimaisen Rock-musiikin ystäville. Pushkinskaja Ulitsa 10. Metro Majakovskaja/Ploshad Vosstanija. == Syö == Pietari on täynnä erilaisia ravintoloita aina edullisista grilleistä kalliisiin ravintoloihin. Kaupungista löytyy mm. japanilaisia, korealaisia, italialaisia ja intialaisia ravintoloita, ja tietysti venäläisiä. === Stolovajat === Stolovaja (ruokala) on perivenäläinen ruokapaikka, missä kaydään syömässä kesken työpäivän. Suurin osa stolovajista löytyy yliopistojen ja työpaikkojen yhteydestä, mutta yhä löytyy myös paikkoja mihin kaikki ihmiset pääsevät. Varsin maukasta perinteistä kotiruokaa saa vaikkapa Vasileostrovskaya metroasemaa vastapäätä talon kulmassa olevasta pienestä stolovayasta. Erityisen suositeltava on kesäaikaan ajoittain saatava kylmä borsh ja erilaiset piirakat. Toinen stolovaja löytyy Ligovski Prospektilta muutama kortteli Ligovski Prospekt metroasemalta Plotshad Vosstanniaa kohti Suomi instituutin vierestä, talon toisesta kerroksesta. Edullisimmillaan ruoasta voi selvitä 50 ruplan hintaan. === Venäläinen === Khorchma, Nab. Kanal Griboedova 69. Avoinna 24h. === Georgialainen === Lukuisista entisistä neuvostomaista on gruusialainen keittiö yleensä kerännyt suurimmat kehut. Gruusialaisia ravintoloita löytyykin kaupungista useita. Ket, Stremjannaja ylitsa Lagidzhe, Ul. Pestelja Kvareli, Ulitsa Lizhy Tshaikinoj Tbilisi, Ul. Sytninskaja === Kansainvälinen === Pietarin on viime vuosina vallannut sushi-buumi, ja sushia saa tällähetkellä lähes ravintolasta kuin ravintolasta. Lapsha Ul. Pestelja ja Ul. Rubinstein. Lautaselta löytää mitä tahansa kummallisista merenelävistä sammakoihin. Pääosin aasialaista. Blowup кан.Грибоедова, д.22 Google maps [18] Eurooppalainen, venäläinen ja japanilainen keittiö. Ikkunapaikoilla hieno näköala Kazanin katedraalille. Nevsky 106 106 Nevsky Prospekt. Eurooppalainen ja japanilainen keittiö. Hyvä tunnelma. Hieno sisustus. Viikonloppuisin live-keikkoja iltaisin 19:30-22:30. Tiistaisin naisten ilta jolloin mahdollisia esityksiä naisten makuun ja ilmainen sampanja(niin paljon kuin jaksaa juoda) 20-06 tai viimeistään kun alkaa kuulla sampanjakorkkien poksahtelua. Sphinx 118 Nevsky Prospekt. [19] Hotelli Oktjaberskajan alakerrassa. Sijaintina mitä parhain koska kulman takaa lähtee yöbussit helsinkiin. Eurooppalainen ja japanilainen keittiö. Näyttää ulkoapäin kalliilta, mutta hinnat kuitenkin reilusti suomea alhaisemmat. Kesäisin terassi. Terrassa Kazanskaya.[20] Kazanskin katedraalin takana olevan ostoskeskuksen yläkerrassa. Kesäisin hieno kattoterassi tarjoaa mahtavan näköalan Kazanskin katedraaliin. Leivokset ovat hintansa arvoisia. 48 Chairs Ulitsa Rubinshteyna. [21] Erittäin tunnelmallinen elävää Jazz-musiikkia ja omaperäistä ruokaa tarjoava ravintola Nevsky prospektin läheisyydessä. == Juo == === Kahvilat ja teehuoneet === Munkkibaarit (Пышки). Kansallisen kahvilakulttuurin ääreen löytää etsimällä kansankahvilan, missä tarjoillaan pieniä tomusokerikuorrutteisia munkkeja maitokahvin kera. Yksi keskeisimmistä ja helpoiten löydettävimmistä sijaitsee Bolshaja Konjushennaja ulitsalla. Saatavilla myös teetä ja maitokahvia, älä kuitenkaan edes unelmoi mustasta kahvista. Useat mummot ovat työskennelleet paikassa jo neuvostoajalla, ja myös suuri osa irtaimistosta on samalta ajalta. Teehuoneet Pietarissa varsin yleisiä ovat myös erlaiset teehuoneet. Paikoissa tarjoillaan kaikenlaisia teelaatuja, sekä yleensä erilaisin maustein maustettuja vesipiippuja. Viihtyisiä esimerkiksi Ulitsa Rubinstein, Nebereshnaja Reki Fontanki ja Ulitsa Dumskaja. === Baarit & pubit === JagerHaus ul.Gorohovaja 34. Avoinna 24h. Nimensämukaisesti Jägermeisterille omistettu viihtyisä baari, jossa tätä herkkua tarjoillaan kaikilla lisukkeilla. Oluen tai edellämainitun höysteeksi voi tilata pienestä purtavasta ylöspäin ihan siedettävin hinnoin. Ihmettele Jägermeister-pulloista tehtyä baaritiskiä ja kuuntele haitarimusiikkia livenä siemaillen samalla Jägerilla maustettua teetä. Tinkoff Kazanskaja 7, Kazanin tuomiokirkon lähellä. Tehdasmaisessa miljöössä ruokaa ja talon omia oluita. Dzhaz-bar Dom 7 Griboyedov Canal Embankment, 7.(Verikirkon vasemmalla puolella Nevskiltä päin tullessa).Jazz baari jossa päivittäin keikkoja ja erinomainen keittiö. === Yökerhot === Pietarin baarielämää leimaa kesäisin siltojen aiheuttamat ongelmat baarista palaamisen aikaisen aikataulun suhteen. Toisaalta myös juhlat jatkuvat usein aamutunneille, ihmisten myöhästyttyä ja näin jumiuduttua väärälle puolelle Nevaa. Useat konsertit alkavat jo ennen yhdeksää. Fidel, Ulitsa Dumskaja 9, Avoinna 18-06. Hyvä vaihtoehto Datshalle. Fish Fabrique, [22] Ligovsky prospect 53, sisäpiha. Avoinna 15-06. Pääsymaksu konsertteihin 100-150 r. Pieni pinta-alaltaan ja hämärä valaistukseltaan. Bändejä laidasta laitaan. Kesällä terassi tuo lisää tilaa. Jalkapallopeli ovensuussa on kovassa käytössä. Griboedov, Ulitsa Voronezhkaja 2. Avoinna 21-06. Sisäänpääsy 150-700 r. Psykedeelinen sisustus ja ruuhkainen baari luovat tunnelman, jossa ihmiset tutustuvat helposti. Keskiviikkona on perinteisesti ollut neukkudiskoilta. Nykyään terassi on katettu ja hinnat nousseet entisestään. Manhattan Арт-Клуб "Манхэттен" [23] Nabereznaja reki Fontanki 90 (Набережная Реки Фонтанки, 90). Avoinna joka päivä 14-05. Manhattan oli suositumpi joitain vuosia sitten. Keittiö on ok. Esityslistalla kaikkea mitä voi rokiksi kutsua. Fireball [24] Alpijskii pereulok 30 (Альпийскии пер. 30) Kaukana lähiössä oleva iso yökerho. Metroasemien Lomonosovskaja ja Moskovskaja välissä, melko lähellä Lentaa. Paikallisia livebändejä myös arki-iltoina. Sisustukseen on panostettu ja viereisistä saleista löytyy neukkudisko ja pieni ravintola jossa voi aloittaa illan syömällä (myös pääsalin puolella voi syödä). Yökerhon varustukseen kuuluvat myös vesipiippu- ja karaokehuone. Biljardipöydän lisäksi löytyy mm. ampumarata ilmakivääreille. Silmänruokaa tarjoavat pari kertaa illassa esiintyvät stripparit. Sisäänpääsy pe-la 300 r. ja viikolla 200 r. Jimi Hendrix Blues Club Litejnij prospekt 30 (Литейный просп., 33) Keskustassa sijaitseva viihtyisä pieni kellari blues/jazz klubi. Avoinna 11-00. Bändit alkavat soittamaan 21-22 ja pääsymaksu 150-300 r. riippuen esiintyjästä. Erinomainen huokeahko keittiö ja loistavia esiintyjiä. Pöytä kannattaa varata etukäteen (helppo pistäytyä varaamassa keskeisen sijainnin ansiosta) tai saapua hyvissä ajoin paikalle ennen keikan alkua. Metro club Ligovskij prospekt 30 (Лиговский пр. 174) Tämä kolmen kerroksen yökerhokompleksi kuuluu ehdottomasti joukkoon "pakko käydä ainakin kerran". Yökerho sijaitsee noin 10 minuutin kävelymatkan päässä Ligovskin metroasemalta eli juurikin sopivasti pohjien ottamiseen. Muista kuitenkin, että paikassa on tiukka "Face control", joka ei salli humalaista käyttäytymistä, purukumia/karkkia, omia juomia tai alle 18-vuoden ikää. Sisäänmennessä voi näyttää passin kopiota tai ajokorttia/henkilökorttia sitä kysyttäessä. Jos ruumiintarkastuksessa löytyy huomautettavaa takavarikoidaan tavara kassakaappiin josta sitä voi kysellä ulosmennessä. Alakerran baari on jokseenkin kuuluisa tuttavallisista naisasiakkaistaan. Kerrosten musiikkityylit Metro clubilla: 1-kerros: Venäläinen moderni ja Eurodance, 2-kerros: Tekno&House ja 3-kerros: Dj-miksejä. XXXX Bar 3-sovetskaya 34. 7 baaria käsittävän ketjun ehdoton keulakuva sijaitsee 3:lla neuvostokadulla. Liput viikonloppuisin miehiltä 1000 ruplaa ja naisilta 500 ruplaa, jonka lisäksi asiakkaiden on läpäistävä tiukka naamakontrolli. Tämä paikka ei jätä ketään kylmäksi, ja suosiostaan johtuen se onkin myös monien ulkomaalaisten suosiossa. Vietä ikimuistoinen ilta ylälavalla tai baaritiskillä tanssien! Baari tarjoaa useasti erikoisohjelmaa ja baaritytöt vetävät oman shownsa illasta toiseen. Drinkkilistalta voi suositella eriyisesti 1 litran Tsarskoe vodkaa jonka saa omakseen huokeaan 2000 ruplan hintaan. Paikka on erityisesti ylemmän keskiluokan eliitin suosiossa, mutta asiakkaat ovat pääsääntöisesti erittäin ystävällisiä. Suomalaiset turistit otetaan täällä lämpimästi avosylin vastaan. Huhujen mukaan baarin rauhallista ilmapiiriä kuitenkin terrorisoi toistuvasti viiden suomalaisen alkoholistin seurue. == Nuku == === Hostellit === Friends Hostels, 4 locations: Griboedov channel, Nevsky prospect, Bankovsky pereulok and Vosstania street, ☎ +7 812 331 77 99, e-mail: " booking@friendsplace.ru". Nimetty kuuluisan tv-show, hostelli ketjun "Friends" tarkasteli käyttäjä Lonely Planet kaupunkiopas ja katsotaan tahraton asuntoloista, hyvä sijainti ja erittäin avulias henkilökunta. Alkaen 400 ruplaa per henkilö Soul Kitchen hostel, 1st Sovietskaya 12, 2 kerros" email="soulkitchenhostel@gmail.com. Valittu Venäjän parhaaksi hostelliksi vuonna 2010. Moskovan aseman vieressä. Ilmainen aamiainen ja internet. Hinta 450-600rub. Cuba Hostel, 5 Kazanskaja ulitsa, 4 kerros, ☎ +7(812) 921 7115. Hostel Zimmer, Liteinij prospekt 46 as 23, ☎ +7(812) 973 3757. Puppet Hostel, Nekrasova ulitsa 12, ☎ +7(812) 272 5401, e-mail: info@hostel-puppet.ru. mini-hotel Krupskiy, ul. Marata, 33, ☎ +7 (812) 928-08-12, e-mail: " info@krupskiy.ru". Sijaitsee ydinkeskustassa. Nevsky Hostels, Bolshaya Konushennaya, 11, ☎ +7(812)6111183, e-mail: " booking@nevskyhostels.com". Sijaitsee ydinkeskustassa. Ilmainen internet, Buffet aamiainen (300RUB) === Hotellit === swissSTAR B&B, Fontanka 93-26, ☎ +7 (911) 929-27-93, e-mail: " info@swiss-star.ru". Check-in: 14:00, check-out: 11:00. 40 - 109 Euro. Kamerdiner Hotel, 6 Ozerny Pereulok, ☎ +7 (812) 273-0113, e-mail: " info@kamerdiner.com". Check-in: 14:00, check-out: 12:00. .Seitsemän putipuhdas huonetta tuhlaillen palauttaa entinen kartano, erittäin ystävällinen palvelu, huomaavainen henkilökunta. Continental breakfast, Wifi-, satelliitti-TV, ilmastointi, 24-tunnin turvallisuus-, viisumi-tukea, teatteri varaus, opastukset. Hinta: 5200 ruplaa, kausivaatetus alennukset Moskova Alexander Nevsky Ploschad 2. Suomalaisten suosima hotelli joka sijaitsee Nevski Prospektin päädyssä. Kahden hengen huone 30-50€/hlö. Oktjabrskaja Ligovski prospekt 10. Tasokas hotelli Moskovan aseman vieressä. Hinnat alkaen 115€/ 2hh. Peterburg Nabereznaja Pirogovskaja 5. Sijaitsee Nevan väärällä puolella, niinpä öisin avautuvien siltojen vuoksi juhlijalle hankala tavoitettava. Hinnat alkaen 66€ / 2hh. == Pysy turvassa == Keskimäärin Pietari on jo yhtä turvallinen kaupunki kuin vaikkapa Tallinna. Yöaikaan on kuitenkin parempi liikkua valtakaduilla ja yksin kulkemista on syytä välttää. Usein yöaikaan ainoa mahdollisuus liikkua on käyttää laillisia tai laittomia takseja (ts. kaikki autot ovat potentiaalisia takseja). Älä nouse autoon, jossa on ennestään muita kuin kuljettaja. On myös hyvä olla tietoinen, missä auto menee. Kannattaa antaa osoitteeksi mieluummin lähimpiä metroasemia kuin kalliita hotelleja. Hinnasta on aina sovittava etukäteen. Tavalliselle tallaajalle suurimman riskitekijän aiheuttaa suomalaisella mittapuulla kaoottinen liikenne. Vaikka se ei vedäkään vertoja Moskovan vastaavalle, on jalankulkijan syytä olla tarkkana tietä ylittäessään. Autoilijat saattavat antaa joskus tietä suojatietä pitkin ylittävälle jalankulkijalle. Sen varaan ei kannata kuitenkaan laskea. Mutta kuten aina kaikessa (metro, kaupan jono, jne.) Venäjällä: jos jäät odottamaan, jäät jalkoihin! Seuraa siis hetki miten paikallinen väestö miten ja missä ylittää kadun niin opit pian miten Venäjällä jalankulkijaa kohdellaan. Paikalliset saattavat odottaa tyyninä keskellä katua tilaisuutta ylittää toinen kaista. Rikollisten lisäksi kannattaa välttää Venäjän Poliisia, vaikka miliisi on jo lakkautettu vuonna 2011. Vältä poliisipartion kuullen vieraan kielen puhumista. Kanna mukanasi vain passin kuvasivun kopiota, äläkä anna passiasi missään tilanteessa poliisille, vaan kopio. Ongelmatilanteissa kannattaa soittaa Suomen Pietarin pääkonsulaattiin, usein pelkkä uhkaus soitosta riittää. Jos tarvitset kadulla neuvoa tai apua, käänny jonkun muun kuin poliisin puoleen. Kuten aina, terve maalaisjärki kannattaa pitää mukana. Usein itse venäläisetkään tai pietarilaisetkaan eivät kulje tiettyjä reittejä tai käytä ns. pimeitä takseja ilta- ja yöaikaan. == Pysy terveenä == Pietarissa kannattaa käyttää ainoastaan pullotettua vettä. Paikalliseen bakteerikantaan tottumattoman on syytä välttää myös jääpaloja. Apteekkeja löytyy melkein joka kadunkulmasta ja kaikista löytyy kattava valikoima vaivaan kuin vaivaan. Esimerkiksi perusantibiootteihin ei tarvitse reseptiä. Ehdottomasti suosituin merkki on biceptol (бисептол). == Ota yhteyttä == Kaupungin sisäiset lankapuhelut ovat Pietarissa ilmaisia. Puhelut Suomeen maksavat 2 euroa/per minuutti. Suomen konsulaatti osoitteessa 4 Preobrazenskaya Pl. Puh. +7 812 331 76 00 Venäläisen GSM-liittymän hankkiminen kannattaa, puheluiden hinnat ovat yleensä < 0.05 $USD/min. Mainoksia kadunvarsilla on runsaasti. Liittymät ovat Pre-Paid -liittymiä, maksu onnistuu lähes jokaisen kauppakeskuksen ja lähikaupankin ovenpielessä olevalla automaatilla. Automaatti (kauppa/kauppias) ottaa n. 5% komission suoritetusta maksusta. Esim. kaveriporukalla liikkuessa kannattaa hankkia kaikille saman operaattorin GSM-liittymät. Operaattorin sisäiset soitot ja tekstiviestit ovat todella halpoja esim. verrattaessa Suomen vastaaviin hintoihin. GSM-liittymän avaamista varten tarvitaan (Venäjän sisämaan) passi ja vakituinen osoite. Operaattorista riippuen voi olla mahdollista avata liittymä myös ulkomaalaisen nimiin. Operaattoreita ovat mm. MTS, Megafon, Tele2 ja Beeline. == Jatka matkaa == Päiväretket Pietarin lähiympäristöön ovat tavattoman suosittuja. Pietarin ympäristössä sijaitseekin lukemattomia upeita päiväretkikohteita. Hatsina — Puisto ja museo. Junat Baltian asemalta, metro Baltijskaja. Kaikki Lugan suuntaan menevät junat pysähtyvät Hatsina-Varshavskin asemalla. Kannattaa jäädä pois jo Tatjaninossa, jos juna pysähtyy. Hatsinaan pääsee myös toista reittiä, jolloin junien pääteasema on Hatsina-Baltijskij. Tämä asema on aivan palatsin vieressä. Palatsissa on vielä paljon kunnostettavaa. Lomonosov — Puisto ja museo. Lähellä Pietarhovia. Junat Baltian asemalta Oranienbaum 1-asemalle, metro Baltijskaja. Kronstadt — Aikaisemmin suljettu, nykyisin avoin, vihreä sotilassaari Pietarin edustalla. Bussi 101 Staraja Derevnjan metroasemalta, reittitaksi 405 Tshornaja Retshkan metroasemalta. Repino — Ilja Repinin taiteilijakoti. Vierailuun voi yhdistää Komarovon hienot hiekkarannat ja jatkaa matkaa vaikkapa Terijoelle. Junat Suomen asemalta Repinoon tai Komarovoon, bussi 211 Tshornaja Retshkan metroasemalta. Velikij Novgorod — Suomenkin historiaan voimakkaasti vaikuttanut ikivanha kaupunki jossa sijaitsee paljon erilaisia museoita. Hitaat junat Vitebskin asemalta. Aamukahdeksan tienoilla hiukan nopeampi yhteys Moskovan asemalta. Illalla noin viideltä pikajuna Moskovan asemalta. Bussilla 948 nopeammin linja-autoasema 2:lta Obvodnij Kanalin varresta (lähin metroasema Ligovsky Prospekt) Pavlovsk — Valtava puistoalue ja palatsi. Tänne liikennöi elektritska, joka lähtee Vitebskin rautatieasemalta, metro Pushkinskaja. Pietarhovi — Venäjän Versailles. Pietari Suuren palatsi valtavine suihkulähteineen. Elektritskat Baltian asemalta Novyi Petergofin asemalle. Bussit 200 ja 210 Avtovon metroasemalta. Kesällä Pietarhoviin pääsee myös kantosiipialuksella. Pushkin eli Tsarskoje Selo aka. Detskoje Selo — Pieni kaupunki noin 25 kilometriä Pietarista etelään. Hallinnollisesti se on tosin osa Pietarin kaupunkia. Suuri, kaunis puistoalue ja Katariinan palatsi. Katariinan palatsissa on muun muassa maailmankuulu meripihkahuone, joka on tosin kopio alkuperäisestä. Elektritskat Vitebskin asemalta, metro Pushkinskaja. Pähkinälinna — Saarilinnoitus Neva-joen yläpäässä Laatokan rannalla. Kesällä yhteys veneillä Shlisselburgista, jonne pääsee bussilla 575 Ulitsa Dybenkon metroasemalta ja bussilla 440 Proletarskajan metroasemalta. [25] Viipuri, Elektritskat ja pikajunat Suomen-asemalta. Bussit Parnasin ja Devjatkinon metroasemilta. Pihkova, yksi vaihdoton ja kaksi hidasta junayhteyttä (vaihto Lugassa) Baltian asemalta ja suora iltajuna Vitebskin asemalta. Bussi 944 linja-autoasemalta Obvodnyi Kanalin tienoilta (lähin metro Obvodnyi Kanal) Kesäviikonloppuisin kannattaa huomioida, että kaikki venäläisetkin haluavat kaupungista ulos. Perjantai-iltapäivän junat ovat aivan turvoksissa ja kaupungin ulosmenotiet ruuhkaisia. Ruuhkaa on myös lauantaiaamuisin. Kesälauantai on hyvä päivä tutustua Pietariin omalla autolla, sillä liikenne keskustassa on hyvin hiljaista verrattuna arkipäiviin.